
Atklāta konkurss
“Vispārīgā vienošanās par būvniecības ieceres dokumentācijas izstrādi un autoruzraudzību”
Identifikācijas Nr. CNP/2024/31
TEHNISKĀ SPECIFIKĀCIJA
2.daļai Būvniecības ieceres izstrādei un autoruzraudzībai

1. Objekts: Cēsu novada pašvaldības īpašumā vai valdījumā esošais un konkrētajā darba uzdevumā norādītais nekustamais īpašums vai tā daļas.
1. Izpildes vieta: Cēsu novada administratīvā teritorija.
1. Iepirkuma mērķis:  Saņemt būvniecības ieceres, tās priekšizpētes un izmaiņu dokumentāciju tādā apjomā un kvalitātē, lai Pasūtītājs varētu to izmantot būvdarbu iepirkuma vai cenu aptaujas būvdarbu veikšanai veiksmīgai norisei. Būvniecības laikā nodrošināt autoruzraudzību, ja to paredz veicamo darbu apraksts.
1. Iepirkuma priekšmets: Vienkāršotas būvniecības ieceres dokumentācijas izstrāde un autoruzraudzība.
1. Pakalpojuma apjoms: Būvniecības ieceres (paskaidrojuma raksts vai būvprojekts (t.sk. arī būvprojekts minimālā sastāvā) izstrāde atbilstoši 2018. gada 28. augusta Ministru kabineta noteikumiem Nr.545 “Noteikumi par Latvijas būvnormatīvu LBN 202-18 "Būvniecības ieceres dokumentācijas noformēšana”” un/vai autoruzraudzība.
Atbilstoši šim būvnormatīvam katrā konkrētā gadījumā būvniecības ieceres apjoms var būt atsevišķa daļa, vairāku vai visu daļu kopums:

	Nr.p.k. 
	Marka  
	Būvniecības ieceres daļas nosaukums 

	1. 
	AA 
	Ainavas analīze 

	2. 
	AAT 
	Aukstumapgāde 

	3. 
	AMI 
	Arhitektoniski mākslinieciskā izpēte 

	4. 
	AR 
	Arhitektūras risinājumi 

	5. 
	AVK-A 
	Apkure 

	6. 
	AVK-K 
	Klimata kontroles sistēma 

	7. 
	AVK-V 
	Ventilācija 

	8. 
	BA 
	Būvdarbu apjomu saraksts 

	9. 
	BAA 
	Būvakustika 

	10. 
	BK 
	Būvkonstrukcijas 

	11. 
	DN 
	Dūmu nosūce 

	12. 
	DOP 
	Darbu organizācijas projekts 

	13. 
	DZK 
	Dzelzsbetona konstrukcijas 

	14. 
	EL 
	Elektroapgāde (iekšējā) 

	15. 
	ELT 
	Elektroapgāde (ārējā) 

	16. 
	ES-P 
	Pagaidu energosertifikāts 

	17. 
	ESS 
	Elektronisko sakaru sistēmas 

	18. 
	ESS- CI 
	Centralizētā izziņošanas sistēma 

	19. 
	ESS-DA 
	Dūmu aizsardzība 

	20. 
	ESS- PK 
	Piekļuves kontrole 

	21. 
	ESS-AS 
	Apsardzes signalizācija 

	22. 
	ESS-TK 
	Elektronisko sakaru inženiertīkli 

	23. 
	ESS-VAS 
	Vadības un automatizācijas sistēmas 

	24. 
	ESS-VN 
	Videonovērošana 

	25. 
	EST 
	Elektronisko sakaru sistēmas (ārējās) 

	26. 
	FF 
	Fotofiksācija 

	27. 
	GA 
	Gāzes apgāde (iekšējā) 

	28. 
	GAT 
	Gāzes apgāde (ārējā) 

	29. 
	GI 
	Ģeotehniskā izpēte 

	30. 
	GP 
	Ģenerālplāns 

	31. 
	HB 
	Hidrotehniskās būves 

	32. 
	HI 
	Hidrometeoroloģiskā izpēte 

	33. 
	IE 
	Iekārtu izvietojums 

	34. 
	IN 
	Interjers 

	35. 
	IS 
	Iekārtu, konstrukciju un būvizstrādājumu kopsavilkums 

	36. 
	KK 
	Koka konstrukcijas 

	37. 
	LKT 
	Lietus ūdens kanalizācijas tīkli 

	38. 
	MK 
	Metāla konstrukcijas 

	39. 
	MS 
	Meliorācijas sistēmas 

	40. 
	MUK 
	Mūra konstrukcijas 

	41. 
	SA 
	Skaidrojošais apraksts 

	42. 
	SAT 
	Siltumapgāde (ārējā) 

	43. 
	SK 
	Stikla konstrukcijas 

	44. 
	SM 
	Siltummehānika 

	45. 
	SP 
	Sprinkleru sistēma 

	46. 
	T 
	Izmaksu aprēķins 

	47. 
	TAA 
	Tehniskās apsekošanas atzinums 

	48. 
	TI 
	Ģeodēziskā un topogrāfiskā izpēte 

	49. 
	TN 
	Tehnoloģiskā daļa 

	50. 
	TS-CD 
	Ceļa darbi 

	51. 
	TS-L 
	Labiekārtojums 

	52. 
	UAS 
	Ugunsdzēsības automātikas sistēmas 

	53. 
	UATS 
	Ugunsgrēka atklāšanas un trauksmes signalizācijas sistēmas 

	54. 
	UK 
	Ūdensapgāde un kanalizācija (iekšējā) 

	55. 
	UKT 
	Ūdensapgāde un kanalizācija (ārējā) 

	56. 
	UPP 
	Ugunsdrošības pasākumu pārskats 

	57. 
	UR 
	Uzmērījuma rasējumi 

	58. 
	VAP 
	Vides aizsardzības pasākumi 

	59. 
	VI 
	Vēsturiskā izpēte 



1. Vispārīgās prasības:
5. Darbus veikt, ievērojot Latvijas Republikas normatīvos aktus, būvnormatīvus, un Latvijas Republikas nacionālo standartu prasības, ja tie reglamentē kādu specifisku tehnisku risinājumu.
5. Veicot Pakalpojumu, izpildītājs visas vispārīgās vienošanās laikā nodrošina kvalificētus un sertificētus būvspeciālistus. Izpildītājs, atbilstoši konkrētajam projektēšanas uzdevumam piesaista attiecīgās būvniecības ieceres dokumentācijas izstrādē un autoruzraudzības darbu nodrošināšanā nepieciešamos būvspeciālistus.
5. Katra konkrēta objekta būvniecības ieceres dokumentācijas darbu apjomu un detalizācijas pakāpi atbilstoši nepieciešamībai un pieejamiem finanšu līdzekļiem nosaka pasūtītājs, sagatavojot projektēšanas uzdevumu ar veicamo darbu aprakstu, telpu programmu un citām prasībām konkrētās būvniecības ieceres dokumentācijas izstrādei.
5. Projektēšanas uzdevumā pasūtītājs var norādīt iespējamos projektēšanas darbu starptermiņus (ja tādi tiek paredzēti), nepieciešamos pārskata periodus un progresa ziņojumu iesniegšanas kārtību un/vai var norādīt izpildītājam sagatavot izvērstu būvniecības ieceres dokumentācijas izstrādes laika grafiku, norādot galveno rasējumu un specifikāciju izstrādāšanas uzsākšanas/pabeigšanas laiku ar svarīgāko robežpunktu fiksēšanu, kā arī jebkādi pasūtītāja prasībās minēto dokumentu iesniegšanas, saskaņojumu un piekrišanas saņemšanas termiņi. 
5. Līdz līguma noslēgšanai vai līguma darbu izpildes laikā, izpildītājs sadarbībā ar pasūtītāju detalizē esošo projektēšanas uzdevumu, un ja nepieciešams veic tajā izmaiņas. Projektēšanas uzdevums ir līguma neatņemama sastāvdaļa.
5. Veicot būvniecības ieceres dokumentācijas izstrādi, Izpildītājs nodrošina visu nepieciešamo tehnisko un īpašo noteikumu un atļauju izsniegšanu un saskaņojumu saņemšanu no Valsts un pašvaldības iestādēm, kā arī citu inženierkomunikāciju turētājiem un zemes gabalu īpašniekiem, kuru intereses skar konkrētās būvniecības ieceres risinājumi. Norēķinus ar institūcijām par tehnisko un īpašo noteikumu izsniegšanu veic Izpildītājs. Nepieciešamības gadījumā Izpildītājs nodrošina atbildīgo institūciju izsniegto tehnisko vai īpašo noteikumu aktualizēšanu.
5. Izpildītājs, veicot jebkādus būvniecības ieceres dokumentācijas priekšizpētei nepieciešamos inženiertehniskos un tehniskos izpētes darbus Objektā, šo darbu apjomus un veikšanas laikus saskaņo ar Pasūtītāju, un nodrošina, ka pēc izpētes darbiem Objekta tehniskais stāvoklis izpētes vietās tiek atjaunots līdzvērtīgi sākotnējam.  
5. Izpildītājam visā būvniecības ieceres dokumentācijas izstrādes laikā ir jāpiedalās progresa sanāksmēs, kā arī atbilstoši Pasūtītāja pārstāvja norādījumiem, ja tādi ir, ir jāpiedalās sanāksmēs, kurās piedalās Pasūtītāja pārstāvji un citas ieceres realizācijā iesaistītās personas, t.sk. Pasūtītāja pieaicinātie atbildīgo iestāžu pārstāvji, informējot par darba gaitu, iespējamām problēmām un piedāvātajiem problēmu risinājumiem.
5. Pirms sanāksmēm Izpildītājam savlaicīgi jāiesniedz Pasūtītājam izskatīšanai un/vai saskaņošanai izstrādātie būvniecības ieceres risinājumi, t.sk. iesūtot tos elektroniski “.dwg” un/vai “.pdf” formātā.
5. Būvniecības ieceru izstrādes sanāksmēs nolemto protokolē Izpildītāja pārstāvis, protokoli elektroniski tiek saskaņoti ar Pasūtītāja pārstāvi 3 (trīs) darba dienu lakā pēc kārtējās sanāksmes. Protokoli parakstīti no Pasūtītāja un Izpildītāja puses elektroniskā veidā tiek parakstīti līdz nākamās sanāksmes sākumam vai papīra formātā tie tiek parakstīti nākamās sanāksmes laikā.
5. Pamatojoties uz Izpildītāja indikatīvo būvdarbu izmaksu aplēsēm, ņemot vērā Pasūtītāja finanšu iespējas, var tikt veikti precizējumi vai papildinājumi Projektēšanas uzdevumā, mainot būvniecības ieceres dokumentācijā paredzētos risinājumus un/vai apjomus, ar mērķi nodrošināt racionālu un lietderīgu finanšu līdzekļu apguvi.
5. Pasūtītājs projektēšanas uzdevumā un/vai būvniecības ieceres izstrādes laikā norāda izpildītājam par nepieciešamību dalīt būvdarbus kārtās atbilstoši finanšu iespējām un iespējamiem finanšu avotiem (piemēram, būvdarbu izmaksas, kas attiecināmas objekta energoefektivitātes uzlabošanai un pārējie būvdarbi).

1. Būvniecības ieceres dokumentācijas izstrāde:
6. Būvniecības ieceres dokumentācija noformējama atbilstoši Ministru kabineta 2018.gada 28.augusta noteikumiem Nr.545 “Par Latvijas būvnormatīvu LBN 202-18 ”Būvniecības ieceres dokumentācijas noformēšana””.
6. Būvniecības ieceres dokumentācija ir jāizstrādā pamatojoties uz projektēšanas uzdevumu, normatīvo aktu prasībām.
6. Uzsākot būvniecības ieceres dokumentācijas izstrādi, izpildītājam ar pasūtītāju ir jāsaskaņo visi galvenie tehniskie un vizuālie risinājumi, paredzot idejas prezentāciju. Pasūtītājam ir tiesības pieprasīt prezentēto ideju pārstrādāšanu un to atkārtotu prezentēšanu.
6. Izpildītājam ir jāpiedāvā vismaz 3 iespējamie risinājumi būvniecības ieceres daļu risinājumiem pēc pasūtītāja pieprasījuma, bet noteikti objekta pārbūves vai jaunbūves gadījumā arhitektūras daļas risinājumiem: telpu plānojuma, fasāžu un teritorijas labiekārtojuma risinājumiem. 
6. Pēc Pasūtītāja pieprasījuma būvniecības ieceres daļām, kā piemēram arhitektūras, interjera, iekārtu izvietojums, izstrādāt 3D vizualizācijas. Vizualizācijām ir precīzi jāatspoguļo plānotie risinājumi. Vizualizācijas sastāv no – attēliem, 3D tūrēm, video, virtuālās realitātes. Objekta fasāžu un interjera risinājumu 3D vizualizāciju nepieciešamais apjoms tiks norādīts projektēšanas uzdevumā.
6. Būvniecības ieceres dokumentācijas izstrādes laikā izpildītājam jāsniedz pasūtītājam nepieciešamās konsultācijas, lai tas varētu operatīvi pieņemt lēmumus par nepieciešamajām izmaiņām būvniecības ieceres dokumentācijā paredzētajos risinājumos.
6. Būvniecības ieceres dokumentācijā Izpildītājam ir jāparedz materiāli un risinājumi, kas nodrošina “zaļā iepirkuma” prasību izpildi atbilstoši Ministru kabineta 2017.gada 20.jūnija noteikumiem Nr.353 “Prasības zaļajam publiskajam iepirkumam un to piemērošanas kārtība”.
6. Veidojot materiālu sarakstu, attiecīgi arī izmaksu aprēķinus, ir jāievēro Publisko iepirkumu likuma 20.panta prasības. Ja, norādot materiālu, iekārtu, tehnisko aprīkojumu, tomēr tiek norādīta specifiska izcelsme, īpašs process, zīmols, patents vai specifisks preču veids, tad norāde jālieto kopā ar vārdiem „vai ekvivalents”. Šādā gadījumā izpildītājam ir jānorāda kritēriji (parametri), pēc kuriem ekvivalence ir jāvērtē.  
6. Būvdarbu izmaksas izstrādāt balstoties uz 2017.gada 3.maija Ministru kabineta noteikumiem Nr.239 „Noteikumi par Latvijas būvnormatīvu LBN 501-17 „Būvizmaksu noteikšanas kārtība””.
6. Darbu apjomiem un izmaksu aprēķiniem jāietver materiāli, iekārtas, tehniskais aprīkojums ar aprakstu, atbilstoši projektēšanas uzdevumā vai darba uzdevumā norādītajam. 
6. Būvdarbu apjomiem ir jābūt skaidriem un nepārprotamiem, lai būvuzņēmējs bez papildus sagatavošanās un neattaisnojama riska varētu aprēķināt būvdarbu izmaksas.
6. Izpildītājs būvniecības ieceres dokumentāciju ekspertīzes (ja attiecināms) veikšanai izvieto Būvniecības informācijas sistēmā.
6. Pasūtītājam ir tiesības piedāvāt pašam vai pieprasīt no izpildītāja izstrādāt alternatīvus risinājumus, ja rodas šaubas par būvniecības ieceres dokumentācijā iekļauto risinājumu atbilstību Pasūtītāja prasībām, alternatīvais risinājums nedrīkst sadārdzināt būvdarbu izmaksas.
6. Izpildītājam ir jānodrošina normatīvajos aktos noteiktais pienākums attiecībā uz sabiedrības informēšanu par izsniegto būvatļauju (Ministru kabineta 2014.gada 19.augusta noteikumu Nr.529 “Vispārīgie būvnoteikumi” 5.nodaļa). 
6. Būvniecības ieceres dokumentācijas un risinājumu izvērtēšanas laikā pasūtītāja speciālisti noformēs piezīmes rakstiski, uz kurām izpildītājam jāsniedz detalizētas atbildes par piezīmēm un par veiktajiem labojumiem.
6. Pirms būvniecības ieceres dokumentācijas galīgās saskaņošanas ar pasūtītāju attiecīgie savstarpējie skaņojumi jāfiksē rakstiski.

1. Prasības būvniecības ieceres vadītājam: 
8.1.	Izpildītājam pirms būvniecības izstrādes jānorīko atbilstošas jomas būvspeciālists par atbildīgo būvniecības ieceres vadītāju. 
8.2.	Atbildīgajam būvniecības ieceres vadītājam ir šādi pienākumi:
8.2.1.	vadīt būvniecības ieceres izstrādes darbus, kā arī koordinēt atsevišķo daļu savstarpējo atbilstību būvniecības ieceres risinājumiem kopumā;
8.2.2.	pārliecināties, ka ir saņemta pietiekama un aktuāla būvniecības ieceres izstrādei nepieciešamā informācija, un, ja nepieciešams, pieprasīt papildu informāciju un nodrošināt savlaicīgu tās nodošanu daļu atbildīgajiem speciālistiem;
8.2.3.	informēt būvniecības ieceru daļu vadītājus par viņu izstrādei nodoto darbu apjomu;
8.2.4.	pārbaudīt atsevišķo būvniecības ieceru daļu atbilstību būvniecības iecerei un to savstarpējo savietojamību;
8.2.5.	darīt zināmu būvniecības procesa dalībniekiem jebkādu saņemto informāciju, kas ietekmē vai var ietekmēt darbu izpildi;
8.2.6.	būvniecības ieceres izmaiņu gadījumā nodrošināt atbilstošu to iestrādāšanu visās attiecīgajās daļās, ja nepieciešams, informēt par izmaiņām būvatļauju izdevušo institūciju un organizēt atbilstošu saskaņošanas procedūru;
8.2.7.	nodrošināt komunikāciju starp būvniecības procesā iesaistītajiem, piedalīties progresa un citās sanāksmēs; 
8.2.8.	nodrošināt savlaicīgu Pasūtītāja prasību iekļaušanu būvniecības iecerē, nepieciešamo saskaņojumu saņemšanu no Pasūtītāja norādīto iestāžu/nodaļu pārstāvju puses un valsts un pašvaldības iestādēm;
8.2.9.	informēt Pasūtītāju par būvniecības ieceres izstrādes virzību.

1. Autoruzraudzība:
8. Autoruzraudzības mērķis ir nepieļaut būvniecības dalībnieku patvaļīgas atkāpes no akceptētās būvniecības ieceres un izstrādātajiem rasējumiem, kā arī normatīvo aktu un standartu pārkāpumus būvdarbu gaitā.
8. Autoruzraudzība veicama saskaņā ar būvniecību reglamentējošiem normatīvajiem aktiem, kontrolējot darbu kvalitāti, atbilstību būvniecības ieceres dokumentācijas risinājumiem, būvizstrādājumu iestrādes tehnoloģijām, nosacījumu izpildi.
8. Izpildītājs autoruzraudzību veic kopumā par visu būvniecības ieceres dokumentāciju.
8. Autoruzraudzības laikā autoruzraudzības kārtībā izpildītājs bez papildu samaksas novērš konstatētās būvniecības ieceres dokumentācijas nepilnības un kļūdas un izstrādā nepieciešamos papildu rasējumus. Būvdarbu izmaksu sadārdzinājumus, ja tādi radušies Būvniecības ieceres dokumentācijas nepilnību vai kļūdu gadījumā, finansē izpildītājs.
8. Ja Autoruzraudzības laikā tiek veiktas izmaiņas akceptētajā Būvniecības ieceres dokumentācijā, izpildītāja pienākums ir nodrošināt, ka šīs izmaiņas ir saskaņotas ar pasūtītāju un tehnisko noteikumu izdevēju iestādēm un ar būvvaldi.
8. Autoruzraudzības izmaksās jāparedz visi nepieciešamie līdzekļi, lai visu būvniecības laiku būvobjektā varētu nodrošināt pastāvīgu autoruzrauga vai  autoruzraudzības grupas darbu.
8. Autoruzraugam vai izpildītāja pārstāvim ir jāpiedalās būvdarbu iepirkuma procedūras ietvaros rīkotajās ieinteresēto piegādātāju sanāksmēs, kā arī pasūtītāja norādītajā termiņā jāsniedz atbildes uz pretendentu, kas piedalās būvdarbu iepirkuma procedūrā, jautājumiem, kas būvdarbu iepirkuma laikā tiek uzdoti saistībā ar būvniecības ieceres dokumentāciju.
8. Autoruzrauga uzdevums ir nekavējoties brīdināt pasūtītāju par problēmām vai neparedzētiem apstākļiem, iesniegt pasūtītājam motivētu rakstisku pieprasījumu pārtraukt būvdarbus, ja konstatētas patvaļīgas atkāpes no Rasējumiem, vai netiek ievērotas Latvijas būvnormatīvu prasības.
8. Autoruzraudzības cenu Izpildītājs norāda savā finanšu piedāvājumā un tā ir konstants, nemainīgs lielums visa būvniecības procesa laikā. Autoruzraudzības cena netiek papildus precizēta pēc līguma noslēgšanas un paredzamo būvizmaksu precizēšanas.

1. Autoruzrauga pienākumi:
9. Autoruzrauga dalība segto un nozīmīgo darbu pieņemšanā ir obligāta visām Būvniecības ieceres dokumentācijas sadaļām.
9. Autoruzraugam ir pienākums izskatīt un saskaņot vai noraidīt būvuzņēmēja iesniegtās materiāla apstiprināšanas formas un būvdarbu izmaiņu aktus. 
9. Autoruzraudzības periodā piedalīties regulārās iknedēļas būvniecības plānošanas apspriedēs būvlaukumā.
9. Savlaicīgi sagatavot nepieciešamos rasējumus un saskaņot tos ar Pasūtītāju.
9. Saskaņot atsevišķos būvuzņēmēja izstrādātos detalizācijas risinājumus.
9. Autoruzraugam kļūdas būvniecības ieceres dokumentācijā jālabo nekavējoties, par saviem līdzekļiem. Turklāt sedzot visus papildizdevumus un zaudējumus, kas saistīti ar šīm kļūdām (būvuzņēmējam un pasūtītājam).
9. Izskatīt un saskaņot izstrādātos darbu veikšanas projektus.

